Բարձրահասակ շիկահերի վերադարձը

«Բարձրահասակ շիկահերի վերադարձը» (ֆր.՝ Le Retour du grand blond), Իվ Ռոբերի լրտեսական կատակերգությունը Պիեռ Ռիշարի մասնակցությամբ։ Համարվում է «Սև կոշիկով բարձրահասակ շիկահերը» ֆիլմի շարունակությունը։ Նկարահանվել է 1974 թվականին։


== Սյուժե ==
Համեստ ջութակահար Ֆրանսուա Պերրենի և հակահետախուզության աշխատակցի անհավանական արկածներից 3 ամիս է անցել։ Սակայն լրտեսական խաղերը շարունակվում են։ Ներքին գործերի նոր նախարարը, որը նախկինում Ֆրանսիայի գյուղատնտեսության նախարարն էր, գտնում է Բարձրահասակ շիկահերի դոսյեն, որին կոչում են Բեռնար Միլան։ Հետևելով կապիտան Կամբրեի հուշումներին՝ նա հրամայում է գնդապետ Թուլուզին ներկայացնել իր սուպերլրտեսին, վկայելով, որ ուղիղ մեկ շաբաթից Շիկահերը պետք է ելույթ ունենա Փարիզում։ Թուլուզը շփոթմունքից հորինում է մի պատմություն, իբր թե Շիկահերը վերջերս վախճանվել է արևադարձային գոտիներում՝ հատուկ գործողություններ կատարելիս, սակայն նախարարը պահանջում է բերել մարմինը և մեծարելով հուղարկավորեն հայրենիքում։
Գնդապետն իր մարդկանց ուղարկում է Ռիո դե Ժանեյրո, որպեսզի սպանեն Պերրենին, որտեղ վերջինս Քրիսթինի հետ է։ Այդ սպանությանը դեմ էր Պերրաշը՝ գիտակցելով իր մեղքը։ Սակայն շիկահերը կրկին հեռանում է կրակոցներից և պայթյուններից՝ ոչինչ չկասկածելով։ Պնդերես կապիտան Կամբրեն 5 գնդապետի և իր օգնական Պերրաշի հետ գնում է այդտեղ։ Նա ոչ միայն գտնում է Պերրենի բնակարանում հրաձգությանը վկա մի մարդու, այլ նաև իմանում է շիկահերի «թաղման» մասին։ Հասկանալով իր վրիպման մասին, Թուլուզը իր լրտեսների հետ առևանգում են Քրիստինին և անձամբ գնում է Շիկահերի մոտ, որը արդեն ստիպված է կատարել իր ցանկությունները՝ գալ Փարիզ և սուպերլրտես ձևանալ նախարարի մոտ, որը և կդադարեցնի Միլանի սպանության գործի հետաքննությունը։ Կամբրեի ցուցումով նախարաը մտադրվում է սուպերլրտեսին ուղարկել շատ կարևոր և վտանգավոր մի հանձնարարության։ Միաժամանակ Թուլուզն էլ մտադրվում է ձերբազատվել շիկահերից այն բանից հետո, երբ նա սկսում է խաղալ իր դերը, քանի որ արդեն հերոսը «չափազանց շատ բաներ գիտի»։ Պերրենին օգնության են հասնում իր ընկեր Մորիսը և կապիտան Կամբրեն։
Քամբրեն խայտառակ մի դոսյե է հավաքում ընդդեմ գնդապետ Թուլուզի։ Նա փորձում է համոզել Շիկահերին, որ վերջինս բացահայտորեն դուրս գա Թուլուզի դեմ, բայց, վերջինս գիտենալով, թե ինչ վիճակում է գտնվում Քրիստինը, մերժում է։ Սակայն կապիտանի համառությունը տալիս է իր պտուղները։ Բացահայտորեն չվստահելով, որ Պերրենը սուպերլրտես չէ, կապիտանը Մորիսի հետ ուղևորվում է «գաղտնի հանձնարարության», որն իրականում իրենից ներկայացնում էր մի բեմականացված ծրագիր։ Այդ ներկայացման մեջ Պերրենը մտնում է փոխհրաձգության մեջ, որտեղ «ապացուցում» է իր սուպերլրտես լինելը։ Արդյունքում Պերրենի ատրճանակի հետ անզգույշ լինելու պատճառով Մորիսը և կապիտանը նկատում են, որ այն լցված էր ներկով՝ փամփուշտի փոխարեն։ Մորիսը համոզվում է, որ Կամբերի կողմից հանդես գալը հույժ անհրաժեշտ է, որպեսզի Պերրենը ապրի։ Այդ ընթացքում Շիկահերը անսպասելի կերպով խճճվում է «գաղտնի հանձնարարության» մեջ և հեռանում Թուլուզի մարդասպաններից։
Պայմանավորվելով ամեն ինչի մասին Մորիսը ստիպում է Շիկահերին մնալ Ֆրանսուայի տանը և սիրով զբաղվել նրա կնոջ՝ Պոլետտի հետ։ Պերրենի մոտ վերադառնալով Քրիստինը բռնացնում է ամուսնուն Պոլետտի հետ անկողնում և արդյունքում դուրս է փախչում։ Իսկ փողոցում նրան էին սպասում Մորիսն ու Կամբրեն։ Խանդի տեսարանին ականատես են լինում նաև Թուլուզն ու Պերրաշը։ Վերջինս հրամայում է համերգի ժամանակ սպանել Շիկահերին։ Այդ համերգին ներկա են գտնվում նաև Թուլուզը, Կամբրեն և նախարարը։ Կապիտանը գնդապետին հաղորդում է, որ շիկահերի սպանության պատճառով բանտ կգնա, և արդյունքում ամեն ինչ բարեհաջող է անցնում։


== Դերերում ==
Պիեռ Ռիշար - Ֆրանսուա Պերրեն
Միրեյ Դարկ - Քրիստին
Ժան Ռոշֆոր - գնդապետ Թուլուզ
Փոլ Լե Փերսոն - Պերրաշ
Ժան Կառմե - Մորիս
Կոլետ Քաստել - Պոլետտ
Ժան Բուիզ - նախարար
Անրի Գիբեն - «Կոմս», Թուլուզի մարդը
Միշել Դյուշոսուա - կապիտան Կամբրե


== Տե'ս նաև ==
Սև կոշիկով բարձրահասակ շիկահերը


== Ծանոթագրություններ ==


== Արտաքին հղումներ ==
http://www.gaumont.com/DVD/fiche_dvd.cfm?id_dvd=159 Թրեյլերը կայքում